PAGE  

[image: image1.jpg]


Sülysáp Város Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS

(A pályázati anyag zártan kezelendő!) 
Szám: S/5230-12/2016
Előterjesztés elkészítésének időpontja: 2016. október 12.
Előterjesztést készítette: Szabóné Misinszki Hajnalka humánerőforrás ügyintéző
Előterjesztést jóváhagyta: dr. Tóth Krisztina jegyző
Előterjesztést véleményezi: HSZB
Döntés módja: nyílt szavazás, minősített szótöbbség
Melléklet: pályázati anyag
E L Ő T E R J E S Z T É S

Sülysáp Város Önkormányzata Képviselő-testületének

2016. október 20-án tartandó munkaterv szerinti ülésére

3. napirendhez

Tárgy: Védőnő kinevezése a Sülysáp II. számú védőnői körzetbe
Tisztelt Képviselő-testület!

Gréci Judit lemondása nyomán az egyik védőnői státuszunk novembertől újfent megüresedik, ezért pályázatot írtunk ki a betöltésére

A munkakörbe tartozó lényeges feladatok a 49/2004. (V. 21.) ESZCSM rendelet szerinti területi védőnői feladatok ellátása Sülysáp Város II. sz. védőnői körzetében és a területen található óvodai és általános iskolai telephelyeken.

Pályázati feltételek voltak a főiskolai végzettség, védőnői oklevél, MS Office irodai alkalmazások felhasználói szintű ismerete, magyar állampolgárság, cselekvőképesség, büntetlen előélet.

A 2016. szeptember 30-ai határidőig 1 db pályázat érkezett. A pályázó Kovácsné Girán Eleonóra jelenleg is területi védőnőként dolgozik.
A közalkalmazottak jogállásáról 1992. évi XXXIII. törvény 83/A. § (1) bekezdése esetén az önkormányzattal közalkalmazotti jogviszonyban álló esetében – a helyi önkormányzatokról szóló törvény eltérő rendelkezése hiányában – a kinevezés és a felmentés a képviselő-testület kizárólagos hatáskörébe tartozik, az egyéb munkáltatói jogokat pedig a polgármester gyakorolja.
A Magyarország helyi önkormányzatairól szóló 2011. évi CLXXXIX. törvény 42. § 2. pontja szerint a képviselő-testület hatásköréből nem ruházható át a törvény által hatáskörébe utalt kinevezés.

Az illetmény megállapítására és a juttatásokra a közalkalmazottak jogállásáról szóló 1992. évi XXXIII. törvény, valamint az egészségügyi tevékenység végzésének egyes kérdéseiről szóló 2003. évi LXXXIV. törvény rendelkezései az irányadók.

Mindezek alapján kérem a döntésük szíves meghozatalát. 
…/2016. (X. 20.) ÖKT határozati javaslat

Sülysáp Város Önkormányzatának Képviselő-testülete a közalkalmazottak jogállásáról 1992. évi XXXIII. törvény (Kjt.) 83/A. § (1) bekezdése, valamint a Magyarország helyi önkormányzatairól szóló 2011. évi CLXXXIX. törvény 42. § 2. pontja alapján
1./ Sülysáp II. számú védőnői körzetébe Kovácsné Girán Eleonórát (műk.nyt.száma: 87964) nevezi ki, 4 hónap próbaidő kikötésével,
2./ illetményét és juttatásait a Kjt., illetve annak az egészségügyi intézményekben történő végrehajtásáról szóló 356/2008. (XII. 31.) Korm. rendelet, valamint Sülysáp Város Önkormányzatának Cafetéria szabályzata szerint állapítja meg,

3./ felkéri és felhatalmazza a polgármestert a szükséges intézkedések megtételére.
Határidő: 2016. október 31.
Felelős: polgármester 
Sülysáp, 2016. október 12.

Horinka László s.k.

